Han studerede [[Lægevidenskab|medicin]] og [[naturvidenskab]] i [[Strasbourg]] og nedsatte sig der som [[læge]]. I 1838 blev han [[professor]] i zoologi, tog kort efter til Paris og tiltrådte i 1842 en videnskabelig undersøgelsesrejse til [[Atlanterhavet]]s og [[Middelhavet]]s [[kyst]]er for at gøre [[Fauna|faunistiske]] studier. I 1850 blev han professor ved ''Lycée Napoleon'' og 1855 professor i [[anatomi]] og [[etnologi]] ved ''[[Musée d'histoire naturelle]]''. Han publicerede talrige arbejder over de lavere dyr, især [[orme]]ne, og behandlede også forskellige antropologiske emner. Af hans skrifter kan fremhæves: ''Souvenirs d'un naturaliste'' (2 bind, 1854), ''Introduction à l'étude des races humaines'' (1857), ''Les Polynésiens et leurs migrations'' (1866), ''Histoire naturelle des annelés marins et d'eau douce'' (2 bind, 1866), ''[[Charles Darwin]] et ses précurseurs français'' (1870), ''Crania ethnica'' (1875—82 med [[Atlas (kartografi)|atlas]]), ''L'espèce humaine'' (1877), ''La race prussienne'' (1879), ''Hommes fossiles et hommes sauvages'' (1884), ''Histoire générale des races humaines'' (2 bind, 1886—89), ''Les pygmées'' (1887).
Litteratur Samfund Historie Samfundsvidenskab Antropologi